HMPRO วิ่ง 3% ขานรับ Q2 โตตามคาด ลุ้นกำไรทั้งปีทะลุ 6.2 พันลบ.
HMPRO บวก 3% อานิงสง์งบไตรมาส 2 โตตามคาดการณ์ ลุ้นไตรมาส 3 โตต่อ ดันกำไรทั้งปีทะลุ 6.2 พันลบ. โบรกแนะนำราคาเป้าหมาย 18.50 บ.
HMPRO บวก 3% อานิงสง์งบไตรมาส 2 โตตามคาดการณ์ ลุ้นไตรมาส 3 โตต่อ ดันกำไรทั้งปีทะลุ 6.2 พันลบ. โบรกแนะนำราคาเป้าหมาย 18.50 บ.
26 ก.ค. 2565

ผู้สื่อข่าวรายงานว่า วันนี้ (26 ก.ค.65) ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 14:56 น. อยู่ที่ระดับ 13.70 บาท บวก 0.40 บาท หรือ 3.01% สูงสุดที่ระดับ 13.70 บาท ต่ำสุดที่ระดับ 13.30 บาท ด้วยมูลค่าการซื้อขาย 511.31 ล้านบาท

สำหรับราคาหุ้น HMPRO ที่ปรับตัวขึ้นบนกระดานคาดจะมาจากการที่นักลงทุนเข้ามาเก็งกำไรผลประกอบการไตรมาส 2/65 ออกมาตามคาดการณ์ โดยบริษัทฯ รายงานกำไรอยู่ที่ 1.52 พันล้านบาท เติบโต 6.10% จากงวดเดียวกันของปีก่อน และเติบโต 0.60% จากไตรมาสก่อน สอดคล้องกับบล.เคทีบีเอสที ที่ได้ประเมินไว้ว่า HMPRO จะรายงานกำไรไตรมาส 2 อยู่ที่ 1.52 พันล้านบาท เติบโต 6% จากงวดเดียวกันของปีก่อน และเติบโต 0.5% จากไตรมาสก่อน
อย่างไรก็ดีไตรมาส 3/65 คาดจะเติบโตขึ้นทั้งจากงวดเดียวกันของปีก่อนและจากไตรมาสก่อน จาก low base และการเพิ่มสาขาและ Traffic ที่ดีขึ้นในช่วงปลายไตรมาส และผลการดำเนินงานยัง Maintain ได้ในไตรมาส 4/65 สำหรับปีนี้คาดกำไรอยู่ที่ 6.28 พันล้านบาท เติบโต 7.60% จากงวดเดียวกันของปีก่อน แนะนำ “ซื้อ” ราคาเป้าหมาย 18.50 บาท